KTB แจงระบบ “Krungthai NEXT-เป๋าตัง” ขัดข้อง เหตุลูกค้าใช้บริการสูงกว่า 15 เท่า
KTB ชี้แจงระบบ “Krungthai NEXT-เป๋าตัง” ขัดข้องชั่วคราว เหตุลูกค้าใช้บริการสูงกว่า 15 เท่า แต่ทั้งนี้ได้พัฒนาระบบของแอปฯ ให้อยู่บนระบบคลาวด์ทำให้สามารถแก้ไขปัญหาได้รวดเร็ว  
KTB ชี้แจงระบบ “Krungthai NEXT-เป๋าตัง” ขัดข้องชั่วคราว เหตุลูกค้าใช้บริการสูงกว่า 15 เท่า แต่ทั้งนี้ได้พัฒนาระบบของแอปฯ ให้อยู่บนระบบคลาวด์ทำให้สามารถแก้ไขปัญหาได้รวดเร็ว  
16 มิ.ย. 2565

ธนาคารกรุงไทย จำกัด (มหาชน) หรือ KTB แจ้งว่า จากกรณีแอปพลิเคชัน “Krungthai NEXT” และ “เป๋าตัง” ขัดข้องชั่วคราว ในช่วงบ่ายวันที่ 16 มิถุนายน 2565 นั้น เนื่องจากมีลูกค้าเข้ามาใช้บริการพร้อมกันจำนวนมาก เช่น บริการตรวจรางวัลสลากกินแบ่งรัฐบาลและบริการอื่นๆ โดยมีลูกค้าเข้ามาใช้บริการบนแอปฯ เป๋าตังมากกว่าช่วงที่เคยสูงสุดถึง 15 เท่า อย่างไรก็ตามเนื่องจากธนาคารได้พัฒนาระบบของแอปฯ เป๋าตังให้อยู่บนระบบคลาวด์ ซึ่งสามารถรองรับจำนวนผู้ใช้งานที่เข้ามาพร้อมกันได้จำนวนมาก ทำให้สามารถแก้ไขปัญหาได้ในเวลาอันรวดเร็ว
ทั้งนี้ธนาคารจะเดินหน้าพัฒนาแอปฯ Krungthai NEXT และเป๋าตัง ให้ตอบโจทย์ความต้องการของลูกค้าทุกกลุ่มให้ดียิ่งขึ้น และขออภัยในความไม่สะดวก ณ โอกาสนี้